અગ્નિચક્રમાં જ્ઞાતિની ગરીબાઈ-દુ:ખોની વાતો છે. તથા કંઈક ગૌરવ ભરી કહાણીઓ પણ છે. પ્રજાપતિ બાળકોમાં શિક્ષણ માટે ઉતેજન મળે એવી ખુશીની વાતો પણ છે. જ્ઞાતિના બાળકોમાં અનેક ચમકેલા તારલા બારે પણ ઉલ્લેખ છે. આવા સમાચાર સહીત ધર્મ-ભક્તિ પંથ અપનાવવા ઉતેજન આપતા અનેક લેખો અગ્નિચક્રે પ્રગટ થયા છે. જ્ઞાતિ-સમાજમાં કંઈક ખોટું થતું હોય ત્યારે સંપાદકીય લેખમાં એ બારે ટીકા પડકાર હોય જ. સમાજ દ્વારા જ્યારે જ્યારે કંઈક સારુ થયું ત્યારે સંપાદકિય લેખોમાં એ ભુલાયું ન હતું. આવા અનેક કારણોને લીધે જ અગ્નિચક્ર વાંચકોમાં પ્રિય બન્યુ છે. આવા આ અગ્નિચક્રની દસમી એનીવર્સરી ઉજવવાની ઘડી આવે ત્યારે મારા હૈયે ઘણોજ આનંદ છે. જે હું શ્બ્દોમાં લખી શકતો નથી, કિન્તુ આ પત્ર દ્વારા મારા હાર્દિક અભિનંદન પાઠવું છુ, અને પ્રાર્થના કરૂ છું કે અગ્નિચક્ર પ્રગટ થતું રહે અને ૨૫ વર્ષની એનીવર્સરી કે વધુ વર્ષોનો ઉત્સવ પણ ઉજવે…અગ્નિચક્રની સફળતા માટે અનેકનો ફાળો છે, કિન્તુ શ્રી વિનોદભાઈ પ્રજાપતિનો ફાળો મહાન અને અગત્યનો છે. એમને એમના સ્વપ્નરૂપી…વિચારને અમલમાં મુકી સફળતાના શીખરે અગ્નિચક્રને પહોંચાડેલ છે. આ અગ્નિચક્ર સફળતાને કારણે વિશ્વભારતી પ્રકાશન કરવા શ્રી વિનોદભાઈને પ્રેરણા મળી અને એ પ્રકાશન દ્વારા અનેક પુસ્તકો પ્રકાશિત થયા અને જ્ઞાતિજનો તેમજ અન્યને વાંચવા લ્હાવો મળ્યો.